EUROOPA KOMISJON Brüssel,14.9.2016 COM(2016) 578 final KOMISJONI ARUANNE EUROOPA PARLAMENDILE JA NÕUKOGULE KOMISJONI ÜHEKSAS FINANTSARUANNE EUROOPA PARLAMENDILE JA NÕUKOGULE EUROOPA PÕLLUMAJANDUSE TAGATISFONDI KOHTA



2015. EELARVEAASTA {SWD(2016) 293 final}



SISUKORD 1.EELARVEMENETLUS 2.KASSAJÄÄK JA ASSIGNEERINGUTE HALDAMINE 3.EAGFi 2015. AASTA EELARVE TÄITMINE 4.MÄRKUSED EAGFi 2015. AASTA EELARVE TÄITMISE KOHTA 5.SIHTOTSTARBELISE TULU KASUTAMINE 6.JAOTUS KULULIIKIDE KAUPA 1. lisa 2. lisa 3. lisa 4.-I lisa 4.-II lisa 5. lisa 6. lisa EAGFi 2015. aasta assigneeringute eelarvemenetlus EAGFi eelarve osa ELi 2009.–2015. aasta kogueelarves EAGFi eelarve täitmise analüüs – 2015. eelarveaasta EAGFi eelarve täitmise analüüs – 2015. eelarveaasta – sihtotstarbeline tulu. C4 EAGFi eelarve täitmise analüüs – 2015. eelarveaasta – sihtotstarbeline tulu. C5 EAGFi eelarve täitmine artiklite ja liikmesriikide kaupa – 2015. eelarveaasta EAGFi kululiikide jaotuse muutumine eelarveaastatel 2009–2015 Märkus: Käesolevale aruandele on lisatud komisjoni talituste üksikasjalik töödokument. Kõnealuse (ingliskeelse) töödokumendi terviktekst ja sellele lisatud (ingliskeelsed) tabelid on kättesaadavad põllumajanduse peadirektoraadi Europa veebilehel (http://ec.europa.eu/agriculture/cap-funding/financial-reports/eagf/index_en.htm). 1.EELARVEMENETLUS 1.1.2015. aasta eelarveprojekt ja selle kirjalik muutmisettepanek nr 1/2015 Komisjon võttis vastu 2015. aasta eelarveprojekti ja esitas selle eelarvepädevatele institutsioonidele 24. juunil 2014. Kulukohustuste assigneeringud, mis on kavandatud 2014.–2020. aasta mitmeaastase finantsraamistiku rubriigist 2 rahastatavale Euroopa Põllumajanduse Tagatisfondile (edaspidi „EAGF“), on kokku 43 903,8 miljonit eurot. Nõukogu võttis 2. septembril 2014 vastu oma seisukoha 2015. aasta eelarveprojekti kohta, milles vähendas EAGFi kulukohustuste assigneeringuid 48,5 miljoni euro võrra. Euroopa Parlament võttis 22. oktoobril 2014 vastu oma seisukoha, milles suurendas EAGFi kulukohustuste assigneeringuid 41 miljoni euro võrra. Komisjon võttis 15. oktoobril 2014 vastu 2015. aasta eelarveprojekti kirjaliku muutmisettepaneku nr 1, milles vähendas EAGFi taotletud kulukohustuste assigneeringuid esialgse eelarveprojektiga võrreldes 448 miljoni euro võrra. 1.2.2015. aasta eelarve vastuvõtmine Komisjon esitas 27. novembril 2014 uue 2015. aasta eelarveprojekti ning taotles EAGFi kulukohustuste assigneeringuteks 43 455,8 miljonit eurot. Pärast kõnealuse 2015. aasta uue eelarveprojekti esitamist toimus kolme poole (komisjon, nõukogu ja Euroopa Parlament) vahel 8. detsembril 2014 intensiivne kolmepoolne arutelu. Nõukogu kiitis kompromisspaketi heaks 12. detsembril 2014. Viimaks võttis Euroopa Parlament 2015. aasta eelarve 17. detsembril 2014 vastu. EAGFi eelarve kulukohustuste assigneeringute kogusumma on 43 455,8 miljonit eurot ja maksete assigneeringute kogusumma 43 447,6 miljonit eurot. Kulukohustuste ja maksete assigneeringute kogusummade vahe on tingitud asjaolust, et teatavate komisjoni poolt otseselt rakendatavate meetmete puhul kasutatakse liigendatud assigneeringuid. Kõnealused meetmed on peamiselt seotud põllumajandustoodete müügiedenduse, põllumajanduse poliitilise strateegia ja kooskõlastusmeetmetega. Heakskiidetud EAGFi kulukohustuste assigneeringutest poliitikavaldkonna 05 jaoks ette nähtud 43 455,8 miljonist eurost oli peatüki 05 02 kohasteks turumeetmeteks ette nähtud 2 400,7 miljonit eurot, peatüki 05 03 kohasteks otsetoetusteks 40 908,6 miljonit eurot, peatüki 05 07 kohaseks põllumajanduskulude auditiks 87,3 miljonit eurot ning peatüki 05 08 kohasteks poliitilise strateegia ja kooskõlastusmeetmeteks 50,9 miljonit eurot.

Täpsema teabe saamiseks vt 1. lisa. Seejärel vähendati 2015. eelarveaasta jooksul paranduseelarvega nr 7 EAGFi assigneeringuid artiklitele 05 08 06 (Ühise põllumajanduspoliitika alane teavitustegevus) ja 05 08 09 (Euroopa Põllumajanduse Tagatisfond (EAGF) – operatiivne tehniline abi) vastavalt 0,1 miljoni ja 0,8 miljoni euro võrra. 1.3.EAGFi sihtotstarbeline tulu Vastavalt ühise põllumajanduspoliitika rahastamist käsitleva määruse (EÜ) nr 1306/2013 artiklile 43 käsitatakse vastavuse kontrolli otsuste kohastest finantskorrigeerimistest, eeskirjade eiramisest ja piimamaksust laekuvat tulu EAGFi kulude rahastamiseks määratud sihtotstarbelise tuluna. Nimetatud artikli kohaselt võib sihtotstarbelist tulu kasutada EAGFi mis tahes kulude rahastamiseks. Kui osa sellest tulust jääb kasutamata, kantakse see automaatselt üle järgmisse eelarveaastasse. 2015. aasta eelarve koostamisel esitati prognoos nii 2015. eelarveaastal kogutava tulu kui ka 2014. eelarveaastast 2015. eelarveaastasse eeldatavasti ülekantava summa kohta. Eeldatavasti ülekantav summa oli 1 768,6 miljonit eurot ning seda võeti arvesse, kui eelarvepädevad institutsioonid võtsid vastu 2015. aasta eelarve. Täpsemalt: –vastavuse kontrolli kohastest korrigeerimistest ja eeskirjade eiramisest laekuva tulu suuruseks hinnati vastavalt 868,6 miljonit ja 165 miljonit eurot ning piimamaksust laekuva tulu suuruseks hinnati 405 miljonit eurot; seega hinnati, et 2015. eelarveaasta jooksul saadakse sihtotstarbelist tulu kokku 1 438,6 miljonit eurot. –2014. eelarveaastast 2015. eelarveaastasse eeldatavasti ülekantava sihtotstarbelise tulu suuruseks hinnati 330 miljonit eurot. 2015. aasta eelarves eraldati kõnealune esialgu prognoositud tulu, 1 768,6 miljonit eurot, kuuele kavale järgmiselt. –362,4 miljonit eurot eraldati puu- ja köögiviljasektori tootjaorganisatsioonide rakendusfondidele, sealhulgas kõnealuste organisatsioonide liikmetele suunatud erakorralistele toetusmeetmetele, –106,9 miljonit eurot eraldati tootjaorganisatsioonidesse mittekuuluvatele tootjatele suunatud erakorralistele toetusmeetmetele puu- ja köögiviljasektori muude meetmete raames, –0,9 miljonit eurot eraldati lõssipulbri ladustamise meetmetele piima- ja piimatoodete sektoris, –2,9 miljonit eurot eraldati või ja koore ladustamise meetmetele piima- ja piimatoodete sektoris, –50,5 miljonit eurot eraldati piimatootjate erakorralistele toetusmeetmetele ja juustu eraladustamisele piima ja piimatoodete sektori muude meetmete raames, –1 245 miljonit eurot ühtsele otsemaksete kavale (otsetoetused). Eespool nimetatud kavade puhul on eelarvepädevate institutsioonide poolt heakskiidetud assigneeringute ja sihtotstarbelise tulu summa vastavuses assigneeringute hinnangulise koguvajadusega, mis –puu- ja köögiviljasektori tootjaorganisatsioonide rakendusfondide, sealhulgas kõnealuste organisatsioonide liikmetele suunatud erakorraliste toetusmeetmete puhul on 903,9 miljonit eurot, –tootjaorganisatsioonidesse mittekuuluvatele tootjatele suunatud erakorraliste toetusmeetmete puhul puu- ja köögiviljasektori muude meetmete raames on 107,6 miljonit eurot, –piimatootjate erakorraliste toetusmeetmete ja juustu eraladustamise puhul piima ja piimatoodete sektori muude meetmete raames on 50,6 miljonit eurot, –ühtse otsemaksete kava (otsetoetused) puhul on 29 587 miljonit eurot. Tuleb märkida, et eelarvepädevad institutsioonid ei hääletanud piima- ja piimatoodete sektoris lõssipulbri ega või ja koore ladustamise meetmetele suunatud assigneeringute üle.

1.4.EAGFi eelarve osa ELi kogueelarves EAGFi lõpliku eelarve (kulukohustuste assigneeringud) osa Euroopa Liidu 2009.-2015. aasta üldeelarves aastate kaupa on esitatud 2. lisas. 2.KASSAJÄÄK JA ASSIGNEERINGUTE HALDAMINE 2.1.Assigneeringute haldamine 2.1.1.2015. eelarveaastal kasutada olnud assigneeringud eurodes Eelarve kulude jagu (1) Kulukohustuste assigneeringud Maksete assigneeringud Eelarve tuluosa (sihtotstarbeline tulu) (2) Prognoosid 1. EAGFi esialgsed assigneeringud, millest 43 455 780 762 43 447 624 585 1. Vastavuse kontrolli otsused 868 600 000 1a. Eelarve täitmise assigneeringud koostöös liikmesriikidega 43 388 597 789 43 388 597 789 2. Eeskirjade eiramine 165 000 000 1b. Otsese juhtimise raames tehtud kulutuste assigneeringud 67 182 973 59 026 796 3. Piimamaks 405 000 000 2. Paranduseelarve -900 000 -900 000 Sihtotstarbelise tulu prognoos kokku 1 438 600 000 3. Ümberpaigutamine EAGFi / EAGFist aastas -107 268 4. EAGFi lõplikud assigneeringud, millest 43 454 880 762 43 446 617 317 4a. Eelarve täitmise assigneeringud koostöös liikmesriikidega 43 388 791 789 43 388 791 789 4b. Otsese juhtimise raames tehtud kulutuste assigneeringud 66 088 973 57 825 528 1) 2015. aasta eelarvesse kirjendatud assigneeringud, millest on maha arvatud 2015. aastal kogutav sihtotstarbeline tulu ja 2014. aasta eelarveaastast 2015. eelarveaastasse ülekantav sihtotstarbeline tulu kooskõlas nõukogu määruse (EL, EURATOM) nr 966/2012 artikliga 14. 2) Sihtotstarbeline tulu: kogutav sihtotstarbeline tulu. Tulude reale ei ole tulusid kantud (p.m. ), kuid prognoositav summa on märgitud eelarve selgitustes. 2.1.2.2015. eelarveaastal kasutada olnud eelarveassigneeringute kasutamine eurodes Kulukohustuste assigneeringute kasutamine Maksete assigneeringute kasutamine Eelarve täitmine koostöös liikmesriikidega (1) 44 883 460 321,82 44 883 460 321,82 Otsese juhtimise raames tehtud kulutused 64 654 779,75 56 154 302,09 Kokku 44 948 115 101,57 44 939 614 623,91 (1) Maksekohustused. Kulukohustused ja maksed miinus saadud sihtotstarbeline tulu 1 631 635 502,23 eurot (vt punkt 5 ja lisa 4.-I) eelarve täitmiseks koostöös liikmesriikidega: 43 251 824 819,59 eurot. 2015. eelarveaastal kasutati kulukohustuste assigneeringuid kokku 44 948 115 101,57 eurot ning tegelikud maksete assigneeringud olid 44 939 614 623,91 eurot. 2.1.3.Eelarve heakskiidetud assigneeringute kasutamine – komisjoni poolt otsese juhtimise raames tehtud kulutused eurodes Otsese juhtimise raames tehtud kulutused Kulukohustuste assigneeringud Vabastatud summad Maksete assigneeringud Ülekandmised 2016. aastasse (2) Assigneeringud (C1) (1) 66 088 973,00 - 57 825 528,22 - Kasutamine (C1) 64 654 779,75 - 41 675 092,27 13 821 274,51 Tühistatud assigneeringud 1 434 193,25 - 2 329 161,44 - 1) C1 tähistab eelarve heakskiidetud assigneeringuid. See summa sisaldab ümberpaigutamist (kokku -194 000.00 eurot) „eelarve täitmisse koostöös liikmesriikidega“ kulukohustuste ja maksete assigneeringuteks ning paranduseelarveks ning ümberpaigutamisi EAGFist (-107 267,78 eurot) maksete assigneeringuteks, samuti paranduseelarvet (-900 000,00 eurot kulukohustuste ja maksete assigneeringuteks). 2) 2016. aastasse kantakse üle üksnes liigendamata assigneeringud. 2015. aasta eelarves oli otsese juhtimisega seotud kuludeks ette nähtud 66,1 miljoni euro ulatuses kulukohustuste assigneeringuid. 2015. aastal seoti sellest kulukohustustega 64,7 miljonit eurot. 1,4 miljoni euro suurune assigneeringute vahe tühistati. Enamik EAGFi kulude assigneeringuid, mida komisjon on teinud seoses otsese eelarve täitmisega, on liigendatud assigneeringud. Automaatselt 2016. aastasse ülekantavad summad, mis on seotud liigendamata assigneeringutega, on 13,8 miljonit eurot. 2.2.Igakuised maksed 2.2.1.Igakuised maksed liikmesriikidele eelarve täitmisel koostöös liikmesriikidega 2.2.1.1.Igakuised maksed tehtud kulude põhjal Määruse (EL) nr 1306/2013 artikli 18 lõik 1 on sätestatud, et „komisjon teeb igakuised maksed akrediteeritud makseasutuste poolt kantud kulude hüvitamiseks võrdluskuu jooksul“. Igakuised maksed kantakse liikmesriikidele üle hiljemalt tehtud kulude järgse teise kuu kolmandal tööpäeval. Igakuised maksed on juba tehtud netokulude (pärast tulude mahaarvamist) hüvitus, mis tehakse liikmesriikidele nende poolt esitatavate igakuiste kuluaruannete alusel . Kulude ja tulude igakuist kirjendamist kontrollitakse ja parandatakse kõnealuste aruannete alusel. Maksed saavad lõplikuks alles pärast seda, kui komisjon on neid kontrollinud raamatupidamisarvestuse kontrollimise ja heakskiitmise menetluse raames.

Igakuiste maksete süsteemi kasutatakse maksete puhul, mida liikmesriigid tegid alates 16. oktoobrist 2014 kuni 15. oktoobrini 2015. 2015. eelarveaastal tehtud igakuiste maksete netosumma pärast mahaarvamist ja muid korrektsioone oli 43 251 824 819,59 eurot. 2.2.1.2.Otsused 2015. aasta igakuiste maksete kohta 2015. eelarveaasta puhul võttis komisjon vastu kaksteist otsust igakuiste maksete kohta. Lisaks sellele otsustati 2015. aasta detsembris teha täiendav kuumakse, millega kohandati juba tehtud maksed asjaomasesse aastasse kantavate kogukuludega. 3.EAGFi 2015. AASTA EELARVE TÄITMINE 3.1.EAGFi eelarveassigneeringute kasutamine Eelarvet täideti mahus 44 948,1 miljonit eurot. Kulusid rahastati eelarve esialgsete assigneeringute kaudu ja kasutades poliitikavaldkonnale 05 (põllumajanduse ja maaelu areng) assigneeritud tulu, mis koosnes tervest 341,3 miljoni euro suurusest summast, mis kanti üle 2014. aastast, ja osast 2015. aastal kogutud sihtotstarbelisest tulust, mis moodustas 1 631,6 miljoni euro suurusest kogusummast 735,2 miljonit eurot. Poliitikavaldkonnas 05 (põllumajanduse ja maaelu areng) moodustasid turumeetmetega seotud kulud 2 666,9 miljonit eurot ja otsetoetustega seotud kulud

42 168 miljonit eurot. Teatavate turumeetmete ja otsetoetustega seotud kulud ületasid eelarveassigneeringuid ning see kaeti osaliselt muudest eelarvepunktidest ümberpaigutatud assigneeringute ja osaliselt EAGFi sihtotstarbelise tuluga. Üksikasju eelarve täitmise kohta poliitikavaldkondade kaupa vt 3. lisa. 5. lisas on esitatud turumeetmete, otsetoetuste ja põllumajanduskulude auditi jaotus artiklite ja liikmesriikide kaupa. 4.MÄRKUSED EAGFi 2015. AASTA EELARVE TÄITMISE KOHTA Järgneb 3., 4.-I ja 4.-II lisas esitatud üksikasjadel põhinev lühikommentaar tähtsaimate majandussektorite EAGFi 2015. aasta eelarveassigneeringute täitmise ja 2015. aastal saadaoleva sihtotstarbelise tulu kasutamise kohta. 4.1.Peatükk 05 02: Sekkumised põllumajandusturgudel 4.1.1.Sissejuhatus 2015. aasta eelarve selle peatüki kogumaksed olid 2 666,9 miljonit eurot ja neid rahastati 2 343 miljoni euro ulatuses heakskiidetud eelarveassigneeringutest ja 323,8 miljoni euro ulatuses sihtotstarbelisest tulust. Viimati nimetatud summat kasutati tehtud kulude rahastamiseks puu- ja köögiviljasektoris ning piima- ja piimatoodete sektoris (NB: täpsema teabe saamiseks vt punktid 4.1.3 ja 4.1.6). Assigneeringud 54,9 miljoni eurot paigutati ümber EAGFi eelarve muudesse osadesse. 2015. aastal kogutud sihtotstarbelise tulu ülejääk oli 199,8 miljonit eurot ja see kanti üle 2016. aastasse. Eelarvepunktides, kus vajadused ületasid eelarveassigneeringuid, kaeti lisakulutused ümberpaigutustega eelarve muudest punktidest. Samuti paigutati turumeetmetega seotud eelarveassigneeringute alakasutusest tingitud kasutatavad assigneeringud ümber muudesse eelarvepunktidesse, et katta vajalikud lisakulud vastavalt vajadusele. 4.1.2.Oliiviõli 2 miljoni euro suurune alakasutamine tulenes mõne liikmesriigi pisut väiksematest kuludest nende kvaliteedi parandamise meetmete hulka kuuluvate 2014./2015. aasta tööprogrammide täitmisel, võrreldes neile programmidele 2015. aasta eelarves ettenähtud kuludega. 4.1.3.Puu- ja köögivili 2015. aasta eelarves nähti ette assigneeringuid kokku 1 305,5 miljoni euro ulatuses, et katta kõikide meetmete vajadused selles sektoris. Eelarvepädevad institutsioonid kiitsid heaks assigneeringuid 836,2 miljoni euro ulatuses, sest arvesse võeti selle sektori prognoositud sihtotstarbelist tulu 469,3 miljonit eurot. 2015. aastal oli liikmesriikide tehtud kulusid 1 118,6 miljonit eurot. Kõik käesoleva artikli kohaselt rahastatud kavad olid alarakendatud võrreldes 2015. aasta eelarves ettenähtud hinnanguliste vajadustega. Sihtotstarbelise tulu kasutamata saldo 147 miljoni eurot kanti üle 2016. aasta eelarvesse kõnealuse eelarveaasta vajaduste katmiseks (NB: komisjoni talituste töödokumendis on selle kohta esitatud rohkem üksikasju). 4.1.4.Viinamarjakasvatussaadused

63,2 miljoni euro suurune alakasutamine võrreldes 2015. aasta eelarves riiklikele toetusprogrammidele prognoositud vajadustega tulenes mõne liikmesriigi pisut väiksematest kuludest seoses nende riiklike veiniprogrammide müügiedendus- ja investeerimiskomponentidega, võrreldes neile programmidele 2015. aasta eelarves ettenähtud vastavate ülemmääradega. 1.1.1.Müügiedendus Liikmesriikide poolt toetatavate müügiedendusmeetmete valdkonnas tulenes 2,3 miljoni euro suurune ületäitmine võrreldes 2015. aasta eelarves prognoositud vajadustega mõne liikmesriigi pisut suurematest kuludest seoses nende (komisjoni poolt heakskiidetud) müügiedenduskavadega, võrreldes neile programmidele 2015. aasta eelarves ettenähtud kuludega. Euroopa Liidu otsetoetuste puhul sidus komisjon kulukohustustega assigneeringuid ligikaudu 1,2 miljonit eurot, mis oli peaaegu võrdne 2015. aasta eelarves nendeks makseteks ettenähtud summaga. 4.1.6.Piim ja piimatooted 2015. aasta eelarves nähti ette assigneeringuid kokku 131,4 miljoni euro ulatuses, et katta kõikide meetmete vajadused selles sektoris. Eelarvepädevad institutsioonid kiitsid heaks assigneeringuid 77,1 miljoni euro ulatuses, sest arvesse võeti selle eelarveartikli prognoositud sihtotstarbelist tulu 54,3 miljonit eurot. 2015. aastal oli liikmesriikide tehtud kulusid 119,6 miljonit eurot. Kõik käesoleva artikli kohaselt rahastatud kavad olid alarakendatud võrreldes 2015. aasta eelarves ettenähtud hinnanguliste vajadustega. Sihtotstarbelise tulu kasutamata saldo 52,7 miljoni eurot kanti üle 2016. aasta eelarvesse kõnealuse eelarveaasta vajaduste katmiseks (NB: komisjoni talituste töödokumendis on selle kohta esitatud rohkem üksikasju). 4.1.7.Sealiha, munad ja kodulinnuliha, mesindus ja muud loomakasvatussaadused 2015. aasta eelarves nähti ette assigneeringuid kokku 40,8 miljoni euro ulatuses, et katta kõikide meetmete vajadused selles sektoris. Liikmesriigid kandsid 2015. aastal kulusid 44,2 miljonit eurot, mida rahastati nii heakskiidetud assigneeringutest (40,8 miljonit eurot) kui ka 2015. aasta eelarve muude valdkondade assigneeringute ümberpaigutamise teel (3,4 miljonit eurot) (NB: komisjoni talituste töödokumendis on selle kohta esitatud rohkem üksikasju). 4.2.Peatükk 05 03: Otsetoetused Selle eelarvepeatüki kogumaksed olid 2015. aasta eelarves 42 168 miljonit eurot ja neid rahastati 40 561,4 miljoni euro ulatuses heakskiidetud eelarveassigneeringutest ja 752,7 miljoni euro ulatuses sihtotstarbelisest tulust. Viimati nimetatud summat kasutati tehtud kulude rahastamiseks ühtses osamaksete kavas (NB: täpsema teabe saamiseks vt punkt 4.2.1). Heakskiidetud kasutamata assigneeringud olid kokku 347,2 miljonit eurot, mis moodustus heakskiidetud assigneeringute (40 561,4 miljonit eurot, mida kasutatakse liikmesriikide tehtud maksete hüvitamiseks) ja 2015. aasta eelarve algselt heakskiidetud assigneeringute (40 908,6 miljonit eurot) vahest. Neid heakskiidetud kasutamata assigneeringuid suurendati heakskiidetud assigneeringute ümberpaigutamisega EAGFi eelarve muudest osadest 85,8 miljoni euro ulatuses, mis lubas taastada 433 miljoni euro suuruse kriisireservi (mis kehtestati 2015. aastal finantsdistsipliini käsitleva ettepanekuga) kasutamata summa, mis paigutati ümber eelarveartiklisse 05 03 09; nii oli võimalik kanda tegelikult kasutusele võetud finantsdistsipliini summa 409,8 miljonit eurot üle 2016. aastasse selle tagasimaksmiseks asjaomastele liikmesriikidele. 2015. aastal kogutud sihtotstarbelise tulu ülejääk oli 696,6 miljonit eurot ja see kanti üle 2016. aastasse. Eelarvepunktides, kus vajadused ületasid eelarve heakskiidetud eelarveassigneeringuid, kaeti lisakulutused heakskiidetud eelarveassigneeringute ümberpaigutustega eelarve muudest punktidest või sihtotstarbelise tulu ümberpaigutustega. Samuti paigutati otsetoetusega seotud eelarveassigneeringute alakasutusest tingitud kasutatavad assigneeringud ümber muudesse eelarvepunktidesse, et katta vajalikud lisakulud vastavalt vajadusele. 4.2.1.Artikkel 05 03 01: Tootmiskohustusega sidumata otsetoetused Kõnealuse artikli assigneeringutest rahastatavad peamised kavad on ühtne otsemaksete kava (SPS), ühtse pindalatoetuse kava (SAPS) ja nõukogu määruse (EÜ) nr 73/2009 artikli 68 kohane tootmiskohustusega sidumata eritoetus. Maksed käesoleva artikli kõikide abikavade kohta on tehtud sõltumatult tootmisest, aga teatavatel tingimustel, nt nõuetele vastavuse põhimõtteid järgides. Tootmiskohustusega sidumata otsetoetuste 2015. aasta eelarvevajadused oli 38 642 miljonit eurot, mille puhul eelarvepädevad institutsioonid, võttes eelnevalt arvesse kõnealuse sektori sihtotstarbelist tulu 1 245 miljonit eurot, kiitsid heaks assigneeringud 37 397 miljoni euro ulatuses. Käesoleva artikli kõigi kavadega seotud liikmesriikide tehtud kulud olid 38 293,5 miljonit eurot, mis ületas seega 2015. aasta heakskiidetud assigneeringute summat 37 397 miljonit eurot 896,5 miljoni euro võrra. Viimati nimetatud deklareeritud kulude summa kaeti osaliselt ümberpaigutustest muudest eelarvepunktidest 143,8 miljoni euro ulatuses ja osaliselt sihtotstarbelisest tulust 752,7 miljoni euro ulatuses. (NB: komisjoni talituste töödokumendis on selle kohta esitatud rohkem üksikasju). 4.2.2.Artikkel 05 03 02: Muud otsetoetused Kõnealuse artikli assigneeringuid kasutatakse muude otsetoetuste rahastamiseks, mille puhul liikmesriigid on otsustanud säilitada piiratud seose kõnealuste toetuste maksmise ja mitmete sektorite tootmise vahel täpselt määratletud tingimustel ja selgetes piirides, et vältida kõnealusest tootmisest loobumist. Käesoleva artikli alusel rahastati 13 kava. Komisjon hindas nende kavade puhul 2015. aastaks vajalike assigneeringute suuruseks 3 078,4 miljonit eurot. Liikmesriikide tehtud kulu oli 3 020,5 miljonit eurot (NB: komisjoni talituste töödokumendis on selle kohta esitatud rohkem üksikasju). 4.2.3.Artikkel 05 03 09: Otsetoetuste hüvitamine lähtuvalt finantsdistsipliinist Eelarvepädevad institutsioonid ei ole käesoleva artikli jaoks assigneeringuid eraldanud. Käesolev artikkel võeti esmakordselt kasutusele 2014. eelarveaastal, et hõlbustada kulukohustustega sidumata heakskiidetud assigneeringute kogumist, mis hõlmas ainult 2014. eelarveaastat, mida täiendati kasutamata kriisireservi assigneeringutega nende ülekandmiseks järgmisesse, 2015. eelarveaastasse, ning et rahastada selliste otsetoetuste hüvitamist, mille suhtes kohaldati 2014. kalendriaastal finantsdistsipliini . 868,2 miljonist eurost, mille suhtes kohaldati 2014. eelarveaastal finantsdistsipliini ja mis kanti hüvitamiseks üle 2015. aasta eelarvesse, maksid liikmesriigid tagasi 854 miljonit eurot. 14,2 miljoni euro suurune vahe läheb tagasi 2015. aasta eelarvesse selle tagastamiseks liikmesriikidele järgmise eelarveaasta esimese paranduseelarve kaudu (NB: komisjoni talituste töödokumendis on selle kohta esitatud rohkem üksikasju). vt ka punkt 4.2.4 allpool). 4.2.4.Artikkel 05 03 10: Kriisireserv põllumajandussektoris Kõnealuse artikli assigneeringud on ette nähtud selleks, et katta selliste meetmete kulusid, mida tuleb võtta, et tulla toime põllumajanduslikku tootmist või turustamist mõjutavate suurte kriisidega. Reserv luuakse, kohaldades iga aasta alguses finantsdistsipliini mehhanismi kaudu otsetoetuste vähendamist vastavalt määruse (EL) nr 1306/2013 artiklitele 25 ja 26 ning määruse (EL) nr 1307/2013 artiklile 8. Reserv ei tohi ületada iga-aastast maksimumsummat 400 miljonit eurot (2011. aasta hindades). 2015. eelarveaastaks oli ette nähtud kriisireservi summa jooksevhindades 433 miljonit eurot. 2015. eelarveaastal kriisireservi ei kasutatud.

2015. taotlusaasta puhul arvutati finantsdistsipliin üksnes 433 miljoni euro suuruse kriisireservi moodustamiseks. Eelarveaasta lõpus paigutati 2015. taotlusaastal tegelikult kohaldatud finantsdistsipliini summale vastavad kulukohustustega sidumata heakskiidetud assigneeringud (võttes arvesse reservi kasutamata summat) aga ümber eelarveartiklisse 05 03 09 järgmisesse eelarveaastasse ülekandmiseks, st 2015. kalendriaastal põllumajandustootjate puhul kohaldatud finantsdistsipliini hüvitamise rahastamiseks. 4.3.Peatükk 05 07: Põllumajanduskulude audit 4.3.1.Artikkel 05 07 01: Põllumajanduskulude kontroll Käesolev artikkel hõlmab meetmeid, mida võetakse kohapealse kontrolli tugevdamiseks ja kontrollisüsteemide parandamiseks, et vähendada pettuste ja eeskirjade eiramise ohtu, mis kahjustab ELi eelarvet. See hõlmab ka kulusid, mis võivad olla vajalikud selleks, et rahastada võimalikke raamatupidamisarvestuse ja vastavuse korrektsioone liikmesriikide kasuks (NB: komisjoni talituste töödokumendis on selle kohta esitatud rohkem üksikasju). 4.3.2.Artikkel 05 07 02: Vaidluste lahendamine Käesoleva artikli assigneeringud on ette nähtud selliste kulude katmiseks, mille eest komisjon võib hakata vastutama tulenevalt kohtu otsusest, sealhulgas kahjunõuete ja intresside tasumine. 27. septembril 2012. aastal tegi Euroopa Kohus otsuse liidetud kohtuasjades C-113/10, C-147/10 ja C-234/10 (kohtuasi Jüllich-II). 2015. aasta eelarves nähti ette 60,5 miljonit eurot assigneeringuid, et kõnealuse otsuse kohaselt ettevõtjatele tasandusintressi maksta. Liikmesriigid tegid ja deklareerisid kõnealuste maksetega seoses kulusid ligikaudu 1,7 miljonit eurot. Seetõttu paigutati 58,8 miljonit eurot assigneeringuid ümber 2015. aasta eelarve muudesse punktidesse nende punktide rahastamisvajaduse rahuldamiseks. 5.SIHTOTSTARBELISE TULU KASUTAMINE 5.1.EAGFi sihtotstarbeline tulu 2014. aastast 2015. aastasse tegelikult ülekantud sihtotstarbeline tulu oli 341,3 miljonit eurot, mida kasutati täies ulatuses 2015. aasta eelarveaasta kulude katteks kooskõlas finantsmääruse artikliga 14. Nagu nähtub 4.-II lisast, kaeti kõnealuse summaga puu- ja köögiviljasektori tootjaorganisatsioonide rakendusfondidega ning muude meetmetega (ajutiste erakorraliste meetmetega) seotud kulud 280,6 miljonit eurot, piima- ja piimatootesektoris lõssipulbri ja või ladustamise meetmete ning muude meetmetega (ajutiste erakorraliste meetmetega) seotud kulud 11 miljonit eurot ning ühtse otsemaksete kava kulud 49,7 miljonit eurot. 2015. aastal kogutud sihtotstarbelise tulu kohta nähtub 4.-I lisast, et 1 631,6 miljoni euro suurust tulu koguti järgmistest allikatest: –vastavuse kontrolli menetluse kohased finantskorrigeerimised: 1 066,6 miljonit eurot, –eeskirjade eiramise eest sissenõutud summad: 155,5 miljonit eurot, –piimamaks, mida koguti 409,6 miljonit eurot. 2015. aastal kogutud sihtotstarbelist tulu kasutati selleks, et katta seoses järgmiste meetmetega tehtud kulud: –30,7 miljonit eurot tootjaorganisatsioonidesse mittekuuluvatele tootjatele suunatud erakorralistele toetusmeetmetele puu- ja köögiviljasektori muude meetmete raames, –vastavalt 0,2 miljonit eurot ja 0,9 miljonit eurot lõssipulbri ning või ja koore ladustamise meetmetele piima- ja piimatoodete sektoris, –0,5 miljonit eurot piimatootjate erakorralistele toetusmeetmetele ja juustu eraladustamisele piima ja piimatoodete sektori muude meetmete raames, –730 miljonit eurot ühtsele otsemaksete kavale (otsetoetused). 2015. aastal kogutud sihtotstarbelise tulu ülejääk 896,4 miljonit eurot kantakse automaatselt üle 2016. eelarveaastasse kõnealuse eelarveaasta kulude katmiseks. Täpsema teabe saamiseks vt 4.-I lisa ja 4.-II lisa.